text: Sodavand bliver billigere i 2014
  27 december 2013 kl. 07.31
  Fra 1. januar bliver afgiften på sodavand afskaffet. En halvanden liters cola bliver cirka 1,5 krone billigere.
  Færre vil køre over grænsen efter øl og sodavand i det nye år. Det forventer Regeringen, når afgiften på sodavand bortfalder. Ifølge Finansministeriet betyder afskaffelsen af sodavandsafgiften, at øl og sodavand for 360 millioner kroner vil blive solgt i danske butikker i stedet for tyske i 2014.
  Skatteministeriet har udregnet, at det ville koste statskassen fire milliarder kroner, hvis afgifterne på spiritus, tobak, cigaretter og chokolade skal ned på tyske afgifters niveau.
  Der vil stadig være en afgift på cirka en krone for en øl på 0,33 liter.
  Sidste år blev der solgt 400 millioner liter sodavand i Danmark. Det svarer til 0,2 liter sodavand per dansker om dagen.
  FAKTA: afskaffelse af sodavandsafgiften
  Afgiften på sodavand halveres fra 1. juli 2013.Afgiften på sodavand afskaffes fuldt ud fra 2014.Reguleringen af afgiften i 2015 og 2018 bortfalder.Nedsættelse af ølafgiften:Ølafgiften nedsættes med 15pct. fra 1. juli 2013.Reguleringen af afgiften i 2015 og 2018 bortfalder.Det medfører:Hjemvendt grænsehandel:Afgiftslempelserne medfører, at priserne påsodavand i Danmark falder. Derved vil flereplacere deres indkøb i Danmark fremfor at tage over grænsen til Tyskland.Bedre vilkår for detailhandlen i grænseområderne.Detailhandlen i grænseområderne er hårdt presset afkonkurrence fra Tyskland. Afskaffelsenaf sodavandsafgiften og lavere ølafgift vil forbedre vilkårene for danskdetailhandel.kilde: Finansministeriet
  
  